pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กสร. เผยสถิติอันตรายจากการทำงาน 6 ปี ลดต่อเนื่อง
วันพุธที่ 9 พฤษภาคม 2561
กสร. เผยสถิติอันตรายจากการทํางาน 6 ปี ลดต่อเนื่อง
กรมสวัสดิการและคุ้มครองแรงงาน เผยสถิติการประสบอันตรายจากการทํางานของลูกจ้างกรณีร้ายแรง6 ปี ลดลงต่อเนื่อง พร้อมชู 4 มาตรการ ลดการประสบอันตรายจากการทํางานอย่างยั่งยืน
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า สถานการณ์ สถิติการประสบอันตรายจากการทํางานของลูกจ้างกรณีร้ายแรง (เสียชีวิต ทุพพลภาพ สูญเสียอวัยวะบางส่วน และหยุดงานเกินสามวัน) ในช่วงเวลา 6 ปีที่ผ่านมามีแนวโน้มลดลงอย่างต่อเนื่อง โดยปี 2555 มีอัตราการประสบอันตราย เท่ากับ 4.49 ต่อ 1,000 ราย ปี 2556 เท่ากับ 4.00 ต่อ 1,000 ราย ปี 2557 เท่ากับ 3.62 ต่อ 1,000 ราย ปี 2558 เท่ากับ 3.26 ต่อ 1,000 ราย ส่วนปี 2559 เท่ากับ 3.04 ต่อ 1,000 ราย และในปี 2560 เท่ากับ 2.88 ต่อ 1,000 ราย อย่างไรก็ตามการประสบอันตรายจากการทํางานของลูกจ้างนับเป็นความสูญเสียสําคัญที่ส่งผลกระทบต่อตัวลูกจ้าง ครอบครัว สังคม เศรษฐกิจ และภาพลักษณ์ของประเทศ จึงต้องดําเนินการอย่างจริงจังโดยความร่วมมือของผู้เกี่ยวข้องทุกฝ่ายในการลดการประสบอันตรายจากการทํางานให้เป็นไปอย่างยั่งยืน
“สําหรับแนวทางในการลดการประสบอันตรายจากการทํางานนั้น กสร.ได้กําหนดมาตรการสําคัญไว้ 4 มาตรการ คือ 1. สร้างความรู้ ความเข้าใจเรื่องความปลอดภัยในการทํางานแก่นายจ้าง ลูกจ้าง 2.รณรงค์สร้างจิตสํานึกแก่นายจ้างและลูกจ้าง ให้ตระหนักถึงอันตรายจากการทํางานและร่วมมือกันในการป้องกันและแก้ไข3. มาตรการในการบังคับใช้กฎหมาย โดยกระตุ้นเตือนให้นายจ้าง ลูกจ้างปฏิบัติตามกฎหมาย รวมทั้งตรวจสอบให้สถานประกอบกิจการมีการดําเนินการตามที่กฎหมายกําหนดอย่างเคร่งครัด และ 4.สร้างเครือข่ายทั้งภาครัฐและเอกชนเพื่อช่วยกระจายความรู้ ความเข้าใจ และช่วยในการเฝ้าระวังไม่ให้เกิดอันตรายจากการทํางาน” อธิบดีกสร. กล่าว
รัฐบาลไทย-ข่าวทำเนียบรัฐบาล-สมาชิก กบข. อาจพิจารณาเปลี่ยนแผนลงทุน ให้สอดคล้องกับตลาดหุ้นทั่วโลกที่ผันผวนระยะสั้นจากการระบาดของไวรัส COVID-19
วันศุกร์ที่ 28 กุมภาพันธ์ 2563
สมาชิก กบข. อาจพิจารณาเปลี่ยนแผนลงทุน ให้สอดคล้องกับตลาดหุ้นทั่วโลกที่ผันผวนระยะสั้นจากการระบาดของไวรัส COVID-19
กบข.ยังคงเน้นการลงทุนเพื่อสร้างผลตอบแทนในระยะยาว แต่ได้มีการปรับกลยุทธ์การลงทุนด้วยการลดสัดส่วนสินทรัพย์เสี่ยงลง เพื่อให้สอดคล้องกับตลาดการลงทุนในปัจจุบัน และ คาดการณ์ว่าสถานการณ์ผันผวนจะยังคงต่อเนื่องไปอีกระยะ
นายวิทัย รัตนากร เลขาธิการคณะกรรมการกองทุนบําเหน็จบํานาญข้าราชการ (กบข.) กล่าวถึงสถานการณ์การลงทุนในตลาดทั่วโลกในขณะนี้ว่ามีการปรับตัวลดลงไปในทิศทางเดียวกัน เป็นผลจากความกังวลต่อสถานการณ์ระบาดของไวรัส COVID-19 ในส่วนของ กบข. ยังคงเน้นการลงทุนเพื่อสร้างผลตอบแทนในระยะยาว แต่ได้มีการปรับกลยุทธ์การลงทุนด้วยการลดสัดส่วนสินทรัพย์เสี่ยงลง เพื่อให้สอดคล้องกับตลาดการลงทุนในปัจจุบัน และ คาดการณ์ว่าสถานการณ์ผันผวนจะยังคงต่อเนื่องไปอีกระยะ
อย่างไรก็ตาม สําหรับสมาชิก กบข. ที่ใกล้เกษียณ หรือ ไม่ต้องการรับความผันผวนในระยะสั้น อาจพิจารณาเปลี่ยนแผนลงทุนเป็นแผนที่มีความผันผวนต่ํา เช่น แผนตลาดเงิน เป็นการชั่วคราว สําหรับสมาชิกที่อายุน้อย มีระยะเวลาการลงทุนนาน หรือ ไม่มีความกังวลต่อความผันผวนระยะสั้น ก็อาจพิจารณาลงทุนในแผนลงทุนเดิม หรือ แผนลงทุนที่มีสัดส่วนหุ้นสูง เช่น แผนหลัก เป็นต้น
สมาชิกสามารถเลือกแผนลงทุนได้ด้วยตนเองที่ My GPF app เมนู “เลือกแผนการลงทุน” หรือ ขอข้อมูลนัดปรึกษาเรื่องแผนการลงทุนได้ที่ ศูนย์ข้อมูลการเงิน กบข “เมนูนัดหมายบริการข้อมูลการเงิน “ หรือ ที่ fa@gpf.or.th
รัฐบาลไทย-ข่าวทำเนียบรัฐบาล-“บิ๊กอู๋”เตรียมรับ สปป.ลาว เยือนไทย กระชับความร่วมมือจัดระบบแรงงาน
วันอังคารที่ 3 เมษายน 2561
“บิ๊กอู๋”เตรียมรับ สปป.ลาว เยือนไทย กระชับความร่วมมือจัดระบบแรงงาน
“เพชรรัตน์”โฆษกแรงงาน เผย รมว.แรงงานและคณะ เตรียมการต้อนรับ รมว.แรงงาน
แห่ง สปป.ลาว มีกําหนดเดินทางเยือนไทย เพื่อหารือข้อราชการด้านแรงงานประเด็นการจัดทําทะเบียนประวัติ การปรับสถานภาพแรงงาน การอนุญาตให้แรงงานกลับบ้านช่วงสงกรานต์ รวมทั้งการฝึกทักษะฝีมือ
“เพชรรัตน์”โฆษกแรงงาน เผย รมว.แรงงานและคณะ เตรียมการต้อนรับ รมว.แรงงานแห่ง สปป.ลาว มีกําหนดเดินทางเยือนไทย เพื่อหารือข้อราชการด้านแรงงานประเด็นการจัดทําทะเบียนประวัติ การปรับสถานภาพแรงงาน การอนุญาตให้แรงงานกลับบ้านช่วงสงกรานต์ รวมทั้งการฝึกทักษะฝีมือแรงงาน เพื่อให้ชาวลาวได้ประโยชน์จากสิทธิการคุ้มครองตามมาตรฐานแรงงาน
นางเพชรรัตน์ สินอวย รองปลัดกระทรวงแรงงาน ในฐานะโฆษกกระทรวงแรงงาน เปิดเผยว่า ดร.คําแพง ไซสมแพง รัฐมนตรีว่าการกระทรวงแรงงานและสวัสดิการสังคม แห่ง สาธารณรัฐประชาธิปไตยประชาชนลาว และคณะ มีกําหนดเดินทางเยือนประเทศไทย ระหว่างวันที่ 3 - 5 เมษายน 2561 เพื่อหารือข้อราชการกับ พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน นายจรินทร์ จักกะพาก ปลัดกระทรวงแรงงาน นายอนุรักษ์ ทศรัตน์ อธิบดีกรมการจัดหางาน และผู้บริหารระดับสูงกระทรวงแรงงาน ซึ่งประเด็นสําคัญที่จะเจรจาหารือในครั้งนี้ อาทิ สถานการณ์การปรับสถานภาพแรงงานลาวในประเทศไทย การจัดทําทะเบียนประวัติแรงงานสัญชาติลาว การอนุญาตให้แรงงานลาวเดินทางกลับช่วงเทศกาลสงกรานต์ระหว่างวันที่ 5 - 30 เม.ย.61 โดยกระทรวงแรงงานขอให้ฝั่งลาวยกเว้นค่าธรรมเนียมการเข้าประเทศ การเปิดศูนย์แรกรับเข้าทํางานและสิ้นสุดการจ้างจังหวัดมุกดาหาร เพื่อรองรับแรงงานลาวเข้ามาทํางานในประเทศไทยตามระบบ MOU รวมทั้งความร่วมมือของทั้งสองฝ่ายในการฝึกทักษะฝีมือแรงงาน
นางเพชรรัตน์ฯ กล่าวต่อว่า ปัจจุบันแรงงานลาวที่ต้องดําเนินการจัดทําทะเบียนประวัติราว 21,000 คน ซึ่งการหารือของทั้งสองฝ่ายในครั้งนี้จะสามารถทําให้เกิดความร่วมมือที่แน่นแฟ้นมากยิ่งขึ้นในความร่วมมือสนับสนุนด้านเครื่องมือและเจ้าหน้าที่ตามจํานวนที่เหมาะสม เพื่อให้กระบวนการจัดทําทะเบียนประวัติแรงงานลาวทั้งหมดสามารถดําเนินการได้ตามแผนที่กําหนดและแล้วเสร็จทันเวลาภายใน30 มิถุนายน 2561 ซึ่งจะเป็นประโยชน์ต่อชาวลาวที่เข้ามาทํางานในประเทศไทยให้ได้รับความคุ้มครองตามหลักกฎหมายไทย สามารถเดินทางเข้าออกประเทศไทยได้อย่างถูกต้อง รวมทั้งยังลดความเสี่ยงต่อการตกเป็นเหยื่อของกระบวนการค้ามนุษย์และการถูกเอารัดเอาเปรียบต่างๆ ได้อีกด้วย
-------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ชนินทร เพ็ชรทับ – ข่าว/
2 เมษายน 2561
รัฐบาลไทย-ข่าวทำเนียบรัฐบาล-ครม.เห็นชอบ หลักการของร่างพระราชบัญญัติป่าชุมชน พ.ศ. ..........
วันพฤหัสบดีที่ 24 พฤษภาคม 2561
ครม.เห็นชอบ หลักการของร่างพระราชบัญญัติป่าชุมชน พ.ศ. ..........
กระทรวงทรัพยากรธรรมชาติและสิ่งแวดล้อม เสนอร่างพระราชบัญญัติป่าชุมชน พ.ศ. ..... “เน้นการบริหารจัดการร่วมทุกระดับ ย้ําแนวทางคนอยู่กับป่า สร้างพื้นที่สีเขียวเพิ่มให้ประเทศ อย่างสมดุลและยั่งยืน ” ในการประชุมคณะรัฐมนตรี เมื่อวันที่ 22 พฤษภาคม 2561 ที่ผ่านม
กระทรวงทรัพยากรธรรมชาติและสิ่งแวดล้อม เสนอร่างพระราชบัญญัติป่าชุมชน พ.ศ. ..... “เน้นการบริหารจัดการร่วมทุกระดับ ย้ําแนวทางคนอยู่กับป่า สร้างพื้นที่สีเขียวเพิ่มให้ประเทศ อย่างสมดุลและยั่งยืน ” ในการประชุมคณะรัฐมนตรี เมื่อวันที่ 22 พฤษภาคม 2561 ที่ผ่านมา โดยคณะรัฐมนตรีได้มีมติเห็นชอบหลักการของร่างพระราชบัญญัติ ดังกล่าวเรียบร้อยแล้ว
เมื่อวันที่ 22พฤษภาคม 2561พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวว่าที่ประชุมคณะรัฐมนตรี ได้มีมติเมื่อวันที่ 22 พฤษภาคม 2561 ที่ผ่านมา เห็นชอบหลักการของร่างพระราชบัญญัติป่าชุมชน ตามที่กระทรวงทรัพยากรธรรมชาติและสิ่งแวดล้อมได้เสนอ โดยพระราชบัญญัติป่าชุมชนฉบับนี้ จะเป็นแรงจูงใจให้ชุมชนเข้ามามีส่วนร่วมกับภาครัฐ ในการบริหารจัดการป่าของชุมชน เพื่อความมั่นคงทางสังคม มั่งคั่งทางเศรษฐกิจ และยั่งยืนด้านสิ่งแวดล้อม เป็นการกระจายอํานาจสู่ระดับพื้นที่ ทําให้เกิดความคล่องตัวในการดําเนินงานด้านป่าชุมชนซึ่งเป็นไปตามความต้องการของชุมชน และเหมาะสมตามศักยภาพของพื้นที่ อย่างสมดุลและยั่งยืน
ทั้งนี้ ประโยชน์ที่ภาคประชาชนจะได้รับจากการประกาศใช้พระราชบัญญัติฉบับดังกล่าว แบ่งออกได้เป็น 3 ด้าน คือ
- ด้านเศรษฐกิจ เป็นการลดรายจ่ายเพิ่มรายได้ให้กับชุมชน เป็นแหล่งศึกษาธรรมชาติและแหล่งท่องเที่ยวเชิงนิเวศ ทําให้คุณภาพชีวิตของชุมชนดีขึ้น มูลค่าการพึ่งพิงป่าประมาณ 4,266 ล้านบาท
- ด้านสังคม ชุมชนมีความ เข้มแข็ง เกิดความสามัคคี เกิดสํานึกรักบ้านเกิด แรงงานคืนถิ่น อีกทั้งยังฟื้นฟูวัฒนธรรมประเพณีท้องถิ่นประชาชนมีความสุข ประชาชนได้รับประโยชน์มากกว่า 3 ล้าน ครัวเรือน
-ด้านสิ่งแวดล้อม ป่าเกิดความอุดมสมบูรณ์ มีความหลากหลายทางชีวภาพ เป็นแหล่งต้นน้ําลําธาร และลดภาวะโลกร้อนสิ่งแวดล้อมดีขึ้น ช่วยกักเก็บคาร์บอน 40 ล้านตันคาร์บอน ช่วยกักเก็บน้ําในดิน 3,966 ล้าน ลบ.ม.
รัฐมนตรีว่าการกระทรวงทรัพยากรธรรมชาติและสิ่งแวดล้อม ยังกล่าวอีกว่า สําหรับภาครัฐ เมื่อมีการประกาศใช้พระราชบัญญัติป่าชุมชน จะทําให้มีการขยายการจัดตั้งป่าชุมชนตามนโยบายรัฐบาล จํานวน 21,850 หมู่บ้าน พื้นที่ 19.1 ล้านไร่ เกิดการรวมกลุ่มเครือข่ายป่าชุมชนทั่วประเทศเพื่อช่วยภาครัฐในการเฝ้าระวังดูแลรักษาทรัพยากรป่าไม้ พื้นที่ป่าของรัฐมีสภาพที่ดีขึ้น และสภาพป่ามีความอุดมสมบูรณ์ รักษาและฟื้นฟูป่า นําไปสู่พื้นที่ป่าไม้ 40 % ของประเทศ นอกจากนี้ จะช่วยลดความขัดแย้งและเกิดความร่วมมือระหว่างราษฎรในชุมชนกับเจ้าหน้าที่ของรัฐ รวมทั้ง เกิดความร่วมมือระหว่างหน่วยงานภาคเอกชน องค์กรต่างๆ ให้การสนับสนุนชุมชนในลักษณะ “ประชารัฐ”
รัฐบาลไทย-ข่าวทำเนียบรัฐบาล-นายกรัฐมนตรีเผยเหตุเลื่อนจัดงานเลี้ยงภารกิจช่วยทีมหมูป่า เพราะต้องบางส่วนไปปฎิบัติหน้าที่ช่วยเหลืออุทกภัยในพื้นที่ สปป.ลาว
วันอังคารที่ 31 กรกฎาคม 2561
นายกรัฐมนตรีเผยเหตุเลื่อนจัดงานเลี้ยงภารกิจช่วยทีมหมูป่า เพราะต้องบางส่วนไปปฎิบัติหน้าที่ช่วยเหลืออุทกภัยในพื้นที่ สปป.ลาว
นายกรัฐมนตรีเผยเหตุเลื่อนจัดงานเลี้ยงภารกิจช่วยทีมหมูป่า เพราะต้องบางส่วนไปปฎิบัติหน้าที่ช่วยเหลืออุทกภัยในพื้นที่ สปป.ลาว
วันนี้ (31 กรกฎาคม 2561) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการเลื่อนจัดงานเลี้ยงขอบคุณเจ้าหน้าที่ทั้งไทยและต่างประเทศที่เข้ามาช่วยเหลือทีมหมูป่าอะคาเดมี ออกจากถ้ําหลวง – ขุนนางนอน จังหวัดเชียงราย ว่ารัฐบาลได้ตัดสินใจเลื่อนงานดังกล่าวออกไปก่อน สําหรับเรื่องค่าใช้จ่ายต่าง ๆ ทั้งค่าเครื่องบิน ค่าเดินทางใช้จ่ายอื่น ๆ ที่ได้มีการจองไปแล้วก่อนหน้านี้ รัฐบาลจะให้การช่วยเหลือ ซึ่งต้องขอโทษด้วย ทั้งนี้ ผู้ที่จะมาร่วมงานต่างก็เข้าใจ เพราะมีการบางส่วนไปปฎิบัติหน้าที่ช่วยเหลืออุทกภัยในพื้นที่ สปป.ลาว จึงฝากไปยังเจ้าหน้าที่ให้ปฏิบัติหน้าที่ด้วย ขอให้ระมัดระวัง และขอให้ปลอดภัย ทําตามกฎกติกาของ สปป.ลาว เมื่อกลับมาแล้วก็จะจัดเลี้ยงให้พร้อมกันทุกคน เพราะต้องการจัดงานเพื่อเป็นเกียรติกับทุกคน
------------------------------------------
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมแหล่งท่องเที่ยวเชิงสุขภาพ บ่อน้ำพุร้อนรักษะวาริน สวนสาธารณะรักษะวาริน จังหวัดระนอง
วันจันทร์ที่ 20 สิงหาคม 2561
นายกรัฐมนตรีเยี่ยมชมแหล่งท่องเที่ยวเชิงสุขภาพ บ่อน้ําพุร้อนรักษะวาริน สวนสาธารณะรักษะวาริน จังหวัดระนอง
นายกรัฐมนตรีเยี่ยมชมแหล่งท่องเที่ยวเชิงสุขภาพ บ่อน้ําพุร้อนรักษะวาริน สวนสาธารณะรักษะวาริน จังหวัดระนอง
วันที่ (20 สิงหาคม 2561) เวลา 11.00 น. ณ บ่อน้ําพุร้อนรักษะวาริน สวนสาธารณะรักษะวาริน ต.เขานิเวศน์ อ.เมืองระนอง จ.ระนอง พลเอก ประยุทธ์ จันทร์โอชา นายกรัฐมนตรี พร้อมคณะ เยี่ยมชมบ่อน้ําพุร้อนรักษะวาริน จังหวัดระนอง หนึ่งในสถานที่ท่องเที่ยวเชิงสุขภาพยอดนิยมที่มีชื่อเสียงในภาคใต้ โดยมีประชาชนที่เดินทางมาท่องเที่ยว มารอให้การต้อนรับพร้อมส่งเสียงเชียร์ เรารักลุงตู่ ลุงตู่สู้ ๆ ๆ
นายกรัฐมนตรีได้เยี่ยมชมบ่อน้ําพุร้อนรักษะวาริน ที่มีอยู่ 3 บ่อ คือ บ่อพ่อ บ่อแม่ และบ่อลูก มีอุณหภูมิสูงประมาณ 65 องศาเซลเซียส น้ําพุร้อนแห่งนี้ประกอบด้วยแร่ธาตุที่สําคัญ และเป็นแหล่งเดียวในประเทศไทยที่ไม่มีสารกํามะถันเจือปนอยู่เลย จึงทําให้ไม่มีกลิ่นของกํามะถันและมีความบริสุทธิ์ สามารถดื่มได้จากแหล่งกําเนิด โดยไม่ต้องผ่านการกลั่นกรองใด ๆ ซึ่งปัจจุบันแหล่งน้ําพุร้อนแห่งนี้เป็นแหล่งที่สําคัญที่สุดของจังหวัดระนอง เนื่องจากอยู่ใกล้แหล่งชุมชน และมีศักยภาพสูง ได้รับการพัฒนาเป็นแหล่งท่องเที่ยวที่มีชื่อเสียงแห่งหนึ่งของจังหวัด มีการจัดสร้างตกแต่งสวนหย่อมต่าง ๆ ไว้เป็นที่พักผ่อนหย่อนใจของประชาชน
พรัอมกันนี้ นายกรัฐมนตรีแวะชมลานสุขภาพ ที่มีความพิเศษอยู่ตรงที่บริเวณพื้นมีความร้อนขึ้นมา เป็นความร้อนที่สามารถทนได้ โดยนายกรัฐมนตรีได้ร่วมเล่นโยคะกับกลุ่มคนรักสุขภาพ ด้วย ทั้งนี้ มีนักเรียนจากโรงเรียนเทศบาลวัดอุปนันทารามและโรงเรียนเทศบาลบ้านเขานิเวศน์ มารอต้อนรับนายกรัฐมนตรี โดยนางสาวพิมลพัชร ดาร้อน นักเรียนมัธยมศึกษาปีที่ 3 เป็นตัวแทนนักเรียนมอบผ้าถุงปาเต๊ะให้กับนายกรัฐมนตรี เป็นที่ระลึก
โอกาสนี้ นายกรัฐมนตรีได้กล่าวกับเด็กนักเรียนที่มารอให้การต้อนรับว่า ขอให้ทุกคนเป็นเด็กดี ตั้งใจเรียนหนังสือ นําประสบการณ์และวิถีชีวิตในท้องถิ่นมาใช้ประโยชน์ในด้านการท่องเที่ยวเชิงสุขภาพ อนุรักษ์ท้องถิ่นของบ้านเรา และขอให้เด็กนักเรียนมีความรักความผูกพัน สํานึกบ้านเกิดด้วย
สําหรับบ่อน้ําพุร้อนรักษะวาริน เป็นบ่อน้ําพุร้อนที่เกิดขึ้นเองตามธรรมชาติ มีการปรับปรุงขึ้นใหม่ ตั้งอยู่ในพื้นที่ป่าของจังหวัดระนอง ติดเขตพื้นที่อุทยานแห่งชาติน้ําตกหงาว โดยในปี พ.ศ. 2433 พระบาทสมเด็จพระจุลจอมเกล้าเจ้าอยู่หัว รัชกาลที่ 5 ได้เสด็จประพาสเมืองระนอง และทรงพระราชทานชื่อถนนที่ใช้เดินทางไปยังบ่อน้ําร้อนว่า “ถนนชลระอุ” ต่อมาในปี พ.ศ. 2510 สมเด็จพระศรีนครินทราบรมราชชนนี หรือสมเด็จย่า ได้เสด็จเยือนเมืองระนอง และทรงพระราชทานนามที่แห่งนี้ว่า “สวนรุกขชาติรักษะวาริน” อันเนื่องมาจากมีการนําน้ําแร่ไปใช้ในการบําบัดรักษาร่างกาย
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ประธานสมาคมการประมงฯ หารือ‘หม่อมเต่า’ติดตามแก้ปัญหาขาดแรงงานประมง
วันพุธที่ 11 กันยายน 2562
ประธานสมาคมการประมงฯ หารือ‘หม่อมเต่า’ติดตามแก้ปัญหาขาดแรงงานประมง
รัฐมนตรีว่าการกระทรวงแรงงาน ให้การต้อนรับ ประธานสมาคมการประมงแห่งประเทศไทย เข้าเยี่ยมคารวะและหารือข้อราชการติดตามความคืบหน้าการแก้ไขปัญหาการขาดแคลนแรงงานประมง
เมื่อวันที่ 11 กันยายน 2562 หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน ให้การต้อนรับ นายมงคล สุขเจริญคณา ประธานสมาคมการประมงแห่งประเทศไทย และคณะ ในโอกาสเข้าเยี่ยมคารวะและหารือข้อราชการด้านแรงงาน ณ ห้องรับรองรัฐมนตรีว่าการกระทรวงแรงงาน ชั้น 6 อาคารกระทรวงแรงงาน โดยนายมงคลฯ กล่าวว่า เนื่องจากสมาคมการประมงแห่งประเทศไทยได้รับการร้องเรียนจากสมาชิกชาวประมงทั่วประเทศไทยเกี่ยวกับปัญหาการขาดแคลนแรงงานในภาคประมงทะเลเป็นอย่างมาก ถึงแม้ว่ากระทรวงแรงงานจะมีนโยบายต่ออายุใบอนุญาตทํางานให้กับแรงงานปัจจุบัน แต่ยังไม่สามารถช่วยเหลือผู้ประกอบการได้ เนื่องจากขาดแรงงาน ทั้งนี้ นโยบายของกระทรวงแรงงานในปัจจุบันนั้นแรงงานที่จะเข้ามาทํางานภาคประมงรายใหม่ จะต้องดําเนินการผ่าน MOU เท่านั้น ซึ่งมีความล่าช้า ทําให้อุตสาหกรรมประมงประสบปัญหา นอกจากนี้ ยังมีปัญหาระบบการจ่ายเงินเดือนให้กับแรงงาน เนื่องจากเรือประมงพาณิชย์จะออกทําการประมงได้ตามกรอบเวลาที่ใบอนุญาตทําการประมงพาณิชย์กําหนดไว้ ซึ่งมีระยะเวลาไม่ถึง 1 ปี รวมทั้งกระบวนการใช้เงินของแรงงานไม่สอดคล้องกับข้อกําหนดของกระทรวงแรงงาน เนื่องจากแรงงานชอบที่จะมีการเบิกเงินค่าจ้างเป็นเงินสดและเบิกเงินบ่อยครั้ง ไม่สันทัดกับการเบิกเงินจากตู้เอทีเอ็ม นั้น
ในการนี้ สมาคมการประมงแห่งประเทศไทย ได้ขอความอนุเคราะห์ให้แก้ไขปัญหาการขาดแคลนแรงงานในภาคประมงทะเลและปัญหาต่าง ๆ โดยขอให้เปิด ONE STOP SERVICE เพื่ออํานวยความสะดวกในการต่ออายุใบอนุญาตทํางานตามแนวทางการบริหารจัดการการทํางานของคนต่างด้าวปี 2562 -2563 เหมือนที่เคยปฏิบัติมา สนับสนุนให้มีการใช้มาตรา 83 แห่ง พ.ร.ก.ประมง เพื่อแก้ไขปัญหาการขาดแคลนแรงงานในภาคประมง โดยเปิดโอกาสให้แรงงานใหม่สามารถมาทํางานในเรือประมงได้อย่างรวดเร็ว ขอให้ชาวประมงสามารถเลือกจ่ายค่าจ้างให้กับแรงงาน ผ่านธนาคาร หรือจ่ายเป็นเงินสดได้เนื่องจากในแต่ละเดือนแรงงานประมงส่วนใหญ่จะเบิกเงินก่อนไม่ต่ํากว่า 50 % ของเงินเดือน ขอให้ยกเลิกระเบียบว่าด้วยการตรวจแรงงานและการดําเนินคดีอาญาผู้กระทําความผิด ตามกฎกระทรวงว่าด้วยการคุ้มครองแรงงานในงานประมงทะเล พ.ศ.2561 ความชัดแจนในการออกกฎ ระเบียบ ตามมาตรา 12 แห่งพระราชบัญญัติคุ้มครองแรงงานในงานประมง พ.ศ.2562
ทั้งนี้ รมว.แรงงาน ได้รับทราบและจะมอบหมายให้หน่วยงานในสังกัดกระทรวงแรงงานดําเนินการและหารือกับหน่วยงานต่าง ๆ ที่เกี่ยวข้องเพื่อดําเนินการต่อไป
----------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
11 กันยายน 2562
รัฐบาลไทย-ข่าวทำเนียบรัฐบาล-มท.1 ลงพื้นที่ติดตามสถานการณ์และให้ความช่วยเหลือประชาชนผู้ประสบภัยจังหวัดเลย เน้นย้ำ
วันอังคารที่ 4 สิงหาคม 2563
มท.1 ลงพื้นที่ติดตามสถานการณ์และให้ความช่วยเหลือประชาชนผู้ประสบภัยจังหวัดเลย เน้นย้ํา
มท.1 ลงพื้นที่ติดตามสถานการณ์และให้ความช่วยเหลือประชาชนผู้ประสบภัยจังหวัดเลย เน้นย้ํา "ติดตามสถานการณ์ อพยพ ปชช. ก่อนเกิดเหตุ"
วันนี้ (3 ส.ค. 63) เวลา 13.30 น. ที่ห้องประชุมท่าอากาศยานเลย อ.เมืองเลย จ.เลย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พร้อมด้วย นายฉัตรชัย พรหมเลิศ ปลัดกระทรวงมหาดไทย นายธนาคม จงจิระ อธิบดีกรมการปกครอง นายชยพล ธิติศักดิ์ อธิบดีกรมป้องกันและบรรเทาสาธารณภัย นายประยูร รัตนเสนีย์ อธิบดีกรมส่งเสริมการปกครองท้องถิ่น และคณะ เข้ารับฟังบรรยายสรุปสถานการณ์และการให้ความช่วยเหลือประชาชนพื้นที่ประสบอุทกภัยบ้านสูบ โดยมี นายชัยวัฒน์ ชื่นโกสุม ผู้ว่าราชการจังหวัดเลย ให้การต้อนรับและบรรยายสรุป
พลเอก อนุพงษ์ เผ่าจินดา กล่าวว่า ในวันนี้ได้รับมอบหมายจาก พลเอก ประยุทธ์ จันทร์โอชา นายกรัฐมนตรี ให้มาติดตามสถานการณ์และลงพื้นที่ให้กําลังใจพี่น้องประชาชนที่ได้รับความเดือดร้อนจากสถานการณ์อุทกภัยและน้ําป่าไหลหลากในพื้นที่อําเภอเมืองเลย ทั้งนี้ ขอให้ผู้ว่าราชการจังหวัดน้อมนําพระราโชบายของพระบาทสมเด็จพระเจ้าอยู่หัว ในการดูแลประชาชนให้กลับมาใช้ชีวิตปกติโดยเร็ว และดําเนินการตามแนวทางการเผชิญเหตุ ทั้งการติดตามสถานการณ์ การแจ้งเตือนประชาชน และเตรียมการทั้งด้านเครื่องมือ อุปกรณ์ บุคลากร ให้สามารถช่วยเหลือประชาชนได้ทันที และประการสําคัญ คือ การอพยพประชาชน ต้องวางระบบให้สามารถดําเนินการได้ทันทีก่อนเกิดเหตุ นอกจากนี้ ในการตั้งโรงครัวพระราชทานต้องดูแลพี่น้องประชาชนอย่างทั่วถึงเพื่อบรรเทาและผ่อนคลายความเดือดร้อนและทุกข์ของประชาชน และในด้านการฟื้นฟู เมื่อสถานการณ์ในพื้นที่คลี่คลายแล้ว ต้องเร่งสํารวจ ประเมินความเสียหาย คาดการณ์งบประมาณค่าใช้จ่าย และเบิกจ่ายให้เป็นไปตามระเบียบและหลักเกณฑ์ของทางราชการ เพื่อรัฐบาลจะได้ช่วยเหลือส่วนที่ขาดเหลือต่อไป พร้อมบูรณาการทุกภาคส่วน ทั้งภาครัฐ ภาคเอกชน องค์กรปกครองส่วนท้องถิ่น และสถาบันการอาชีวศึกษา ร่วมสนับสนุนวัสดุอุปกรณ์ในการช่วยเหลือซ่อมแซมบ้านเรือนของประชาชน โดยรัฐมีบุคลากร เช่น ทหาร อปพร. นายช่างโยธา และองค์กรปกครองส่วนท้องถิ่น ในการเข้าซ่อมแซมบ้านเรือนประชาชน รวมทั้งขอขอบคุณทุกฝ่ายที่ร่วมช่วยกันดูแลพี่น้องประชาชน ทั้งฝ่ายปกครอง ท้องถิ่น ตํารวจ หอการค้า และภาคเอกชนในจังหวัด ขอให้ทุกคนช่วยกัน เพื่อช่วยเหลือและบรรเทาทุกข์ให้กับประชาชน
จากนั้น ในเวลา 14.30 น. ที่วัดศรีสว่างวารี ตําบลน้ําสวย อําเภอเมืองเลย จังหวัดเลย พลเอก อนุพงษ์ เผ่าจินดา และคณะ ลงพื้นที่ตําบลน้ําสวย อําเภอเมืองเลย จังหวัดเลย ในการมอบสิ่งของช่วยเหลือผู้ประสบอุทกภัย จํานวน 300 ชุด และพบปะให้กําลังใจพี่น้องประชาชนรวมถึงเจ้าหน้าที่ผู้ปฏิบัติหน้าที่ในการให้ความช่วยเหลือและบรรเทาความเดือดร้อนให้กับพี่น้องประชาชน
รัฐบาลไทย-ข่าวทำเนียบรัฐบาล-"ยุติธรรม" ประชุมคณะกรรมการกองทุนยุติธรรม ครั้งที่ ๕/๒๕๖๓
วันศุกร์ที่ 22 พฤษภาคม 2563
"ยุติธรรม" ประชุมคณะกรรมการกองทุนยุติธรรม ครั้งที่ ๕/๒๕๖๓
"ยุติธรรม" ประชุมคณะกรรมการกองทุนยุติธรรม ครั้งที่ ๕/๒๕๖๓
ในวันพุธที่ ๒๐ พฤษภาคม ๒๕๖๓ เวลา ๑๕.๐๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติ นายสมศักดิ์ เทพสุทิน รัฐมนตรีว่าการกระทรวงยุติธรรม มอบหมายให้ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๕/๒๕๖๓ โดยมี นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม ผู้บริหารกระทรวงยุติธรรม และ คณะกรรมการผู้ทรงคุณวุฒิ เข้าร่วมฯ เพื่อรับทราบผลการดําเนินงานตามบันทึกข้อตกลงการประเมินของกองทุนยุติธรรม ประจําปีบัญชี ๒๕๖๓ รายงานผลการช่วยเหลือเยียวยาแก่ผู้เสียหายและจําเลยในคดีอาญาของสํานักงานช่วยเหลือทางการเงินแก่ผู้เสียหายและจําเลยในคดีอาญา และร่างกฎบัตรตรวจสอบภายในกองทุนยุติธรรม เป็นต้น
นอกจากนี้ ที่ประชุมได้ร่วมพิจารณา แนวทางการสรรหาคัดเลือกบุคลากรสํานักงานกองทุนยุติธรรม แผนปฏิติบัติการด้านกองทุนยุติธรรม และการขออนุมัติเปลี่ยนแปลงรายการในแผนปฏิบัติและแผนการใช้จ่ายในกิจการกองทุนยุติธรรม ประจําปีงบประมาณ พ.ศ. ๒๕๖๓ เป็นต้น พร้อมทั้ง ร่วมกันหาแนวทางในประเด็นต่างๆ เพื่อให้ประชาชนสามารถเข้าถึงกระบวนการยุติธรรม ได้อย่างรวดเร็ว ทั่วถึง และเป็นธรรม
*************************
รัฐบาลไทย-ข่าวทำเนียบรัฐบาล-กรมการค้าภายใน กระทรวงพาณิชย์เปิดตัวร้าน “หนูณิชย์ติดดาว”  ยกระดับคุณภาพ ให้โดนใจประชาชน
วันจันทร์ที่ 22 พฤษภาคม 2560
กรมการค้าภายใน กระทรวงพาณิชย์เปิดตัวร้าน “หนูณิชย์ติดดาว”  ยกระดับคุณภาพ ให้โดนใจประชาชน
กรมการค้าภายใน กระทรวงพาณิชย์ เปิดตัวร้าน “หนูณิชย์ติดดาว” มุ่งยกระดับคุณภาพร้านอาหารหนูณิชย์ ให้เป็นที่นิยมของประชาชนและนักท่องเที่ยว และส่งเสริมการประกอบธุรกิจร้านอาหารหนูณิชย์ให้มีความมั่นคงและยั่งยืน
นายสนธิรัตน์ สนธิจิรวงศ์ รัฐมนตรีช่วยว่าการกระทรวงพาณิชย์ เปิดเผยว่า กระทรวงพาณิชย์ โดยกรมการค้าภายใน ได้ขับเคลื่อนนโยบายต่างๆ เพื่อบรรเทาปัญหาค่าครองชีพของพี่น้องประชาชนตามนโยบายรัฐบาล โดยเฉพาะการสร้างทางเลือกให้ประชาชนผู้บริโภคสามารถเข้าถึงอาหารปรุงสําเร็จในราคาประหยัด จึงได้ดําเนินโครงการ “ร้านอาหารหนูณิชย์” ซึ่งดําเนินการร่วมกับภาครัฐ เอกชนและประชาชน ตามแนวประชารัฐในการขับเคลื่อนโครงการฯ ด้วยการรับสมัครร้านอาหารที่อยู่ในหลักเกณฑ์ “อร่อย คุณภาพดี สะอาด ประหยัด” ราคาไม่เกิน 35 บาท ตั้งแต่ปี 2557 จนถึงปัจจุบันมีร้านเข้าร่วมโครงการฯ 12,200 ร้าน (กรุงเทพฯ 3,811 ร้าน ภูมิภาค 8,370 ร้าน) และร้านหนูณิชย์ในรูปแบบรถขายอาหารเคลื่อนที่ (Food Truck) อีก 19 คัน/ราย
ในปี 2560 ได้ยกระดับร้านอาหารหนูณิชย์ให้มีคุณภาพมาตรฐาน สะอาด อร่อย ให้เป็นร้าน “หนูณิชย์ติดดาว” โดยตั้งคณะกรรมการพิจารณาคัดเลือกจากส่วนราชการและเอกชนที่เกี่ยวข้อง
ซึ่งในส่วนกลาง ประกอบด้วย ผู้แทนจากกรมอนามัย กทม. สสว. อย. มหาวิทยาลัยสวนดุสิต ผู้ทรงคุณวุฒิจากสถาบันสอนทําอาหาร และสมาคมผู้ประกอบการร้านอาหารและแผงลอยแห่งประเทศไทย ส่วนระดับจังหวัดมีผู้ว่าราชการจังหวัด เป็นประธาน พาณิชย์จังหวัด ผู้แทนสํานักงานสาธารณสุขจังหวัด ประชาสัมพันธ์จังหวัด อุตสาหกรรมจังหวัด หอการค้าจังหวัด อบจ.สมาคม/ชมรมร้านอาหาร เป็นกรรมการฯ เป็นการเปิดตัวร้าน “หนูณิชย์ติดดาว” และจะช่วยประชาสัมพันธ์ให้ประชาชนได้รับทราบทางเลือกในการซื้ออาหารราคาประหยัด อร่อย คุณภาพดีต่อไป
ด้านนางนันทวัลย์ ศกุนตนาค อธิบดีกรมการค้าภายใน กล่าวเพิ่มเติมว่า กรมการค้าภายใน ได้ร่วมมือกับหน่วยงานที่เกี่ยวข้องคัดเลือกร้านเพิ่มมากขึ้นทั้งในกรุงเทพมหานครและต่างจังหวัด
ในระยะแรกมีจํานวน 342 ร้าน (กรุงเทพฯ 70 ร้าน ภูมิภาค 272 ร้าน) ซึ่งกรมการค้าภายในหวังเป็นอย่างยิ่งว่าร้าน “หนูณิชย์ติดดาว” จะทําให้เป็นที่นิยมของประชาชนและนักท่องเที่ยว และส่งเสริมการประกอบธุรกิจร้านอาหารหนูณิชย์ให้มีความมั่นคงและยั่งยืน และใช้เป็นทางเลือกบริโภคอาหารในราคาประหยัดเพื่อลดค่าครองชีพและเป็นการส่งเสริมการประกอบธุรกิจร้านอาหารหนูณิชย์ให้มีความมั่นคงและยั่งยืนต่อไปอีกด้วย
รัฐบาลไทย-ข่าวทำเนียบรัฐบาล-ที่ประชุม คกก. นโยบายการประมงแห่งชาติ รับทราบ (ร่าง) แผนแม่บทการบริหารจัดการทรัพยากรประมงน้ำจืด เพื่อการบริหารจัดการทรัพยากรประมงน้ำจืดอย่างมีประสิทธิภาพและยั่งยืน
วันจันทร์ที่ 27 เมษายน 2563
ที่ประชุม คกก. นโยบายการประมงแห่งชาติ รับทราบ (ร่าง) แผนแม่บทการบริหารจัดการทรัพยากรประมงน้ําจืด เพื่อการบริหารจัดการทรัพยากรประมงน้ําจืดอย่างมีประสิทธิภาพและยั่งยืน
ที่ประชุม คกก. นโยบายการประมงแห่งชาติ รับทราบ (ร่าง) แผนแม่บทการบริหารจัดการทรัพยากรประมงน้ําจืด เพื่อการบริหารจัดการทรัพยากรประมงน้ําจืดอย่างมีประสิทธิภาพและยั่งยืน
วันนี้ (27 เมษายน 2563) เวลา 14.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอกประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายการประมงแห่งชาติ ครั้งที่ 3/2563 โดยมีหน่วยงานที่เกี่ยวข้องเข้าร่วม สรุปประเด็นดังนี้
ที่ประชุมรับทราบผลการดําเนินงานของคณะกรรมการเฉพาะกิจแก้ไขปัญหาการทําประมงผิดกฎหมาย อาทิ การจัดสรรปริมาณสัตว์น้ําและใบอนุญาตทําการประมงพาณิชย์ ปีการประมง 2563 - 2564 ความก้าวหน้าการดําเนินการตามข้อเรียกร้องของสมาคมการประมงแห่งประเทศไทย ความก้าวหน้าการดําเนินการตามข้อเรียกร้องของสมาคมสมาพันธ์ชาวประมงพื้นบ้านแห่งประเทศไทย และความก้าวหน้าการจัดทําแผนแม่บทการบริหารจัดการทรัพยากรประมงน้ําจืดประเทศไทย ซึ่งได้มีการจัดทํากรอบแนวทางและจัดทํา (ร่าง) แผนแม่บทการบริหารจัดการทรัพยากรประมงน้ําจืด ประกอบด้วย 4 แผน ดังนี้ 1. พัฒนาและเพิ่มความอุดมสมบูรณ์ของทรัพยากรสัตว์น้ําและคงความหลากหลายทางชีวภาพ 2. ฟื้นฟู คุ้มครอง และสร้างเสริมแหล่งที่อยู่อาศัยสัตว์น้ําเพื่อดํารงสภาพนิเวศและสิ่งแวดล้อม 3. บูรณาการและสนับสนุนการมีส่วนร่วมและสร้างเครือข่ายเพื่อให้เกิดการบริหารจัดการการประมงน้ําจืดอย่างมีประสิทธิภาพ และ 4. วิจัยและพัฒนาเทคโนโลยีและนวัตกรรม จัดการองค์ความรู้และระบบฐานข้อมูล และเสริมสร้างทักษะบุคลากรเพื่อเพิ่มประสิทธิภาพการบริหารจัดการการประมงน้ําจืด ทั้งนี้ เพื่อให้การบริหารจัดการทรัพยากรประมงน้ําจืดเกิดประสิทธิภาพและยั่งยืน
พร้อมกันนี้ ที่ประชุมยังได้เห็นชอบการแต่งตั้งคณะอนุกรรมการพัฒนาการเพาะเลี้ยงสัตว์น้ําและอุตสาหกรรมต่อเนื่อง โดยมีอธิบดีกรมประมงเป็นประธานอนุกรรมการ ผู้อํานวยการกองวิจัยและพัฒนาการเพาะเลี้ยงสัตว์น้ําชายฝั่ง เป็นอนุกรรมการและเลขานุการ มีอํานาจหน้าที่วิเคราะห์สถานการณ์การเพาะเลี้ยงสัตว์น้ําและอุตสาหกรรมต่อเนื่องด้านการประมงในประเทศและต่างประเทศ เสนอแนะนโยบายในการส่งเสริม พัฒนา และแก้ไขปัญหาการเพาะเลี้ยงสัตว์น้ําและอุตสาหกรรมต่อเนื่องด้านการประมงของประเทศ เพิ่มขีดความสามารถในการแข่งขัน รวมทั้งอํานวยการ ควบคุม ดูแล เพื่อขับเคลื่อนกิจกรรมและติดตามผลการดําเนินงานให้เป็นไปตามวัตถุประสงค์และเป้าหมายที่กําหนด ทั้งนี้ เพื่อให้การส่งเสริม พัฒนาการเพาะเลี้ยงสัตว์น้ําและอุตสาหกรรมต่อเนื่องของประเทศสอดคล้องกับนโยบายการบริหารจัดการการประมงภายใต้คณะกรรมการนโยบายการประมงแห่งชาติ ตามพระราชกําหนดการประมง พ.ศ. 2558
ทั้งนี้ ประธานได้มอบหมายให้ฝ่ายเลขาฯ รวบรวมประเด็นและนําข้อเสนอแนะต่าง ๆ จากที่ประชุมไปดําเนินการปรับปรุง แก้ไข เพื่อนําเสนอต่อคณะรัฐมนตรีเพื่อพิจารณาให้ความเห็นชอบต่อไป
........................................
กลุ่มประชาสัมพันธ์และเผยแพร่ สํานักโฆษก